# Cymhwysedd wedi’i gadarnhau ar gyfer cofrestru gweithwyr cartrefi gofal i oedolion

## Cymwyseddau gofynnol

Dylai cyflogwyr ddefnyddio’r canllaw hwn i bennu p’un a yw gweithiwr yn bodloni’r cymwyseddau gofynnol i allu gwneud cais i gofrestru gyda Gofal Cymdeithasol Cymru. Mae’n ofyniad cyfreithiol bod tystiolaeth o gymhwysedd ar gael fel rhan o gais i ymuno â’r Gofrestr. Bydd defnyddio’r canllaw hwn yn llawn yn helpu gweithwyr a rheolwyr i ddarparu tystiolaeth briodol.

Mae’r cymwyseddau’n seiliedig ar y deilliannau ymarfer a amlinellir yn fframwaith sefydlu Cymru gyfan ar gyfer iechyd a gofal cymdeithasol. Mae saith adran yn gyfan gwbl. Bydd angen i’r bobl sy’n gweithio gydag oedolion lenwi adrannau 1, 3, 5, 6 a 7.

Mae pob adran yn rhestru ffyrdd y dylai’r gweithiwr fod yn ymarfer. Mae colofn wrth ymyl pob canlyniad, lle dylai unrhyw dystiolaeth a ddefnyddioch gael ei recordio. Mae’n debygol y gall rhai darnau o dystiolaeth gwmpasu mwy nag un canlyniad dysgu dros fwy nag un adran.

Mae rhai o’r elfennau yn benodol i rôl gweithiwr. Er enghraifft, os nad yw rhywun yn cynorthwyo pobl â gofal y traed, ni fydd disgwyl iddynt ddangos eu harfer yn y maes hwn.

Pwynt cychwyn a awgrymir ar gyfer mapio tystiolaeth fyddai disgrifiad swydd y gweithiwr a’r adolygiad o’i gyfnod prawf. Ar ôl i weithiwr gwblhau a phasio’r adolygiad o’i gyfnod prawf, gallai hwn gael ei ddefnyddio’n dystiolaeth o gymhwysedd.

Gall Gofal Cymdeithasol Cymru samplu’r dystiolaeth a ddefnyddir i ategu’ch penderfyniad, felly dylech allu ei darparu i ni petaem ni’n gofyn i chi am y dystiolaeth.

Gallai enghreifftiau o dystiolaeth ar gyfer y cymwyseddau hyn gynnwys (ond nid ydynt yn gyfyngedig i):

* adolygiad o gyfnod prawf a disgrifiad swydd
* gweithgareddau llyfr gwaith sefydlu
* cofnodion hyfforddiant
* tystysgrifau a gafwyd drwy hyfforddiant asesedig e.e. symud a thrin, cymorth cyntaf, hylendid bwyd, ac ati
* nodiadau goruchwylio a/neu arfarnu
* cyfarfodydd tîm
* arsylwi
* trafodaethau
* adborth gan gydweithwyr a phobl sy’n defnyddio’r gwasanaeth

**Sut i gadarnhau cymhwysedd gweithiwr**

Fel rhan o’i gais, gofynnir i’r gweithiwr enwi’i reolwr o restr ar GCCarlein. Byddwn yn cysylltu â’r rheolwr drwy’r e-bost i gadarnhau’r cais a chadarnhau cymhwysedd.

Gellir defnyddio cymhwysedd wedi’i gadarnhau i wneud cais am gofrestru hyd at Hydref 2022 yn unig.

## Adran 1: Egwyddorion a gwerthoedd (oedolion)

Dylai gweithwyr gwblhau'r dysgu a gynlluniwyd ar gyfer pump o'r saith adran (1, 3, 5, 6 a 7 ar gyfer y rhai sy'n gweithio gydag oedolion; a 2, 4, 5, 6 a 7 ar gyfer y rhai sy'n gweithio gyda phlant a phobl ifanc).

|  |  |
| --- | --- |
| **1.1 Sut mae deddfwriaeth, polisïau cenedlaethol a Chodau Ymddygiad ac Ymarfer yn sail i iechyd a gofal cymdeithasol a chymorth i unigolion** | **Rhestrwch y dystiolaeth a ddefnyddiwyd** |
| Cysylltu egwyddorion a gwerthoedd Deddf Gwasanaethau Cymdeithasol a Llesiant (Cymru) 2014 i’ch ymarfer |  |
| Cynnal Codau Ymddygiad ac Ymarfer Proffesiynol yn eich gwaith |  |
| **1.2 Dulliau seiliedig ar hawliau. Sut mae dulliau seiliedig ar hawliau yn berthnasol i iechyd a gofal cymdeithasol** |  |
| Ymgorffori dull seiliedig ar hawliau yn eich ymarfer |  |
| **1.3 Dulliau sy’n canolbwyntio ar yr unigolyn. Sut i ddefnyddio dulliau sy’n canolbwyntio ar yr unigolyn** |  |
| Cydnabod pwysigrwydd gwybod beth yw hoffterau a chefndir unigolyn ac yn adlewyrchu hyn yn y ffordd rydych chi’n ymarfer |  |
| Ymgorffori dulliau sy’n canolbwyntio ar yr unigolyn yn eich ymarfer |  |
| **1.4 Cydraddoldeb, amrywiaeth a chynhwysiant. Sut i hyrwyddo cydraddoldeb, amrywiaeth a chynhwysiant** |  |
| Parchu a hyrwyddo cydraddoldeb, amrywiaeth a chynhwysiant |  |
| **1.5 Agwedd gadarnhaol at gymryd risg. Sut mae agwedd gadarnhaol at gymryd risg yn cefnogi llesiant, llais, dewis a rheolaeth** |  |
| Dilyn polisïau a gweithdrefnau'r gweithle ar gyfer defnyddio asesiadau risg i gefnogi unigolion i gymryd risgiau cadarnhaol |  |
| **1.7 Cyfathrebu. Pwysigrwydd cyfathrebu effeithiol ym maes iechyd a gofal cymdeithasol** |  |
| Nodi a defnyddio amrywiaeth o ddulliau cyfathrebu i ddiwallu anghenion a hoffterau’r unigolyn/ion rydych chi’n ei gefnogi/eu cefnogi |  |
| **1.8 Y Gymraeg a’r diwylliant Cymreig. Pwysigrwydd y Gymraeg a’r diwylliant Cymreig i unigolion a gofalwyr** |  |
| Gweithredu egwyddorion Mwy na Geiriau yn eich gwaith |  |
| **1.9 Sut gellir defnyddio dulliau cadarnhaol i leihau arferion cyfyngol mewn gofal cymdeithasol.** |  |
| Ymgorffori'r defnydd o ddulliau cadarnhaol yn eich ymarfer |  |
| Dilyn polisïau a gweithdrefnau’r gweithle ar gyfer cefnogi ymddygiad |  |
| **1.11 Myfyrdod. Sut mae credoau, gwerthoedd a phrofiadau bywyd personol yn gallu effeithio ar agwedd ac ymddygiad tuag at unigolion a gofalwyr** |  |
| Myfyrio ar sut mae eich agwedd a’ch ymddygiad yn effeithio ar yr unigolyn/ion rydych chi’n ei gefnogi/eu cefnogi |  |

## Adran 3: Iechyd a llesiant (oedolion)

Dylai gweithwyr gwblhau'r dysgu a gynlluniwyd ar gyfer pump o'r saith adran (1, 3, 5, 6 a 7 ar gyfer y rhai sy'n gweithio gydag oedolion; a 2, 4, 5, 6 a 7 ar gyfer y rhai sy'n gweithio gyda phlant a phobl ifanc).

|  |  |
| --- | --- |
| **3.1 Llesiant. Beth yw ystyr llesiant yng nghyd-destun iechyd a gofal cymdeithasol** | **Rhestrwch y dystiolaeth a ddefnyddiwyd** |
| Adnabod pwysigrwydd teuluoedd, ffrindiau a rhwydweithiau cymunedol, a gweithio mewn ffordd sy’n cefnogi a datblygu’r perthnasoedd hyn |  |
| Adnabod beth sy’n bwysig i unigolion |  |
| **3.2 Ffactorau sy’n effeithio ar iechyd a llesiant. Ffactorau sy’n effeithio ar iechyd a llesiant unigolion** |  |
| Gwybod sut i gael gafael ar fwy o wybodaeth neu gefnogaeth sy’n ymwneud ag iechyd a llesiant unigolion rydych chi’n eu cefnogi |  |
| Cymryd i ystyriaeth unrhyw ffactorau penodol sy’n effeithio ar iechyd a llesiant yr unigolion rydych chi’n gweithio â nhw |  |
| Cefnogi hyrwyddo iechyd |  |
| **3.3 Cymorth ar gyfer gofal personol ac ymataliaeth. Sut i gynorthwyo unigolion gyda’u gofal personol ac i reoli ymataliaeth** |  |
| Dilyn cynlluniau personol unigolion wrth eu cynorthwyo gyda’u ofal personol a / neu i reoli ymataliaeth |  |
| Dilyn polisïau a gweithdrefnau’r gweithle ar gyfer cofnodi gwybodaeth wrth gynorthwyo person â rheoli ymataliaeth |  |
| Dilyn polisïau a gweithdrefnau’r gweithle ar gyfer atal a rheoli heintiau wrth gynorthwyo unigolyn â’i ofal personol ac i reoli ymataliaeth |  |
| **3.4 Gofal mannau pwysedd. Ymarfer da ym maes gofal mannau pwysedd** |  |
| Dilyn cynlluniau personol ac asesiad risg unigolion wrth eu cynorthwyo gyda gofal mannau pwysedd |  |
| Dilyn polisïau a gweithdrefnau’r gweithle ar gyfer atal a rheoli heintiau wrth gynorthwyo unigolyn â gofal mannau pwysedd |  |
| Dilyn polisïau a gweithdrefnau’r gweithle ar gyfer cofnodi ac adrodd am unrhyw newidiadau yng nghyflwr y croen, gan gynnwys gwelliant neu ddirywiad |  |
| **3.5 Gofal iechyd y geg. Sut i gynorthwyo â gofal ac iechyd da y geg i unigolion** |  |
| Dilyn cynlluniau personol unigolion wrth eu cynorthwyo â gofal y geg |  |
| Dilyn polisiau’r gweithle ar gyfer atal a rheoli heintiau wrth gynorthwyo unigolion â gofal iechyd y geg |  |
| Dilyn polisiau a gweithdrefnau’r gweithle ar gyfer cofnodi ac adrodd am unrhyw newidiadau yng nghyflwr ceg unigolion |  |
| **3.6 Gofal y traed. Pwysigrwydd gofal y traed i iechyd a llesiant unigolion** |  |
| Dilyn cynlluniau personol unigolion wrth eu cynorthwyo gyda gofal eu traed |  |
| Dilyn polisiau a gweithdrefnau’r gweithle i fonitro, cofnodi ac adrodd ar gyflwr traed unigolion |  |
| **3.7 Rhoi meddyginiaeth. Y rolau a’r cyfrifoldebau sy’n gysylltiedig â rhoi meddyginiaeth mewn lleoliadau gofal cymdeithasol** |  |
| Rydych yn ymwybodol o beth allwch chi a beth na allwch chi ei wneud o ran rhoi a defnyddio meddyginiaeth yn y cyfnod hwn o’ch hyfforddiant yng nghyd-destun eich rôl |  |
| Dilyn polisïau a gweithdrefnau eich gweithle wrth gynorthwyo â rhoi a defnyddio meddyginiaeth |  |
| **3.8 Maeth a Hydradiad. Pwysigrwydd maeth a hydradiad i iechyd a llesiant unigolion** |  |
| Cyfrif am unrhyw anghenion maeth a hydradiad yr unigolion rydych chi’n eu cynorthwyo |  |
| Dilyn polisiau a gweithdrefnau’r gweithle ar gyfer monitro a chofnodi wrth gynorthwyo unigolion i reoli eu maeth a’u hydradiad |  |
| **3.9 Atal Cwympiadau. Sut i gynorthwyo pobl ag atal cwympiadau** |  |
| Lleihau’r ffactorau sy’n gallu cyfrannu at gwympiadau |  |
| Dilyn polisiau a gweithdrefnau’r gweithle ar gyfer cofnodi ac adrodd am unrhyw bryderon am ffactorau a allai arwain at gwympiadau |  |
| **3.10 Gofal diwedd oes. Ffactorau sy’n effeithio ar ofal diwedd oes** |  |
| Dilyn polisiau a gweithdrefnau’r gweithle wrth gynorthwyo unigolion â gofal diwedd oes |  |
| **3.11 Technoleg Gynorthwyol. Sut gellir defnyddio Technoleg Gynorthwyol i gefnogi iechyd a llesiant unigolion** |  |
| Dilyn polisiau a gweithdrefnau’r gweithle ar gyfer defnyddio technoleg gynorthwyol |  |
| **3.12 Nam ar y Synhwyrau. Sut y gall nam ar y synhwyrau effeithio ar iechyd a llesiant unigolion** |  |
| Cyfrif am ofynion cymorth nam ar y synhwyrau |  |
| **3.13 Dementia. Sut mae byw gyda dementia yn gallu effeithio ar iechyd a llesiant unigolion** |  |
| Cynorthwyo unigolion rydych chi’n gweithio gyda nhw i fyw’n dda gyda dementia |  |
| **3.14 Salwch iechyd meddwl. Sut mae salwch iechyd meddwl yn gallu effeithio ar iechyd a llesiant unigolion** |  |
| Cynorthwyo unigolion i fyw’n dda gyda salwch iechyd meddwl |  |

## Adran 5: Ymarfer Proffesiynol

|  |  |
| --- | --- |
| **5.1 Rôl a chyfrifoldebau’r gweithiwr iechyd a gofal cymdeithasol. Rôl, cyfrifoldebau ac atebolrwydd gweithwyr iechyd a gofal cymdeithasol** | **Rhestrwch y dystiolaeth a ddefnyddiwyd** |
| Ymgorffori ethos a strwythur y sefydliad rydych yn gweithio iddo a’ch rôl o fewn y sefydliad |  |
| Cyfrif am eich disgrifiad swydd chi, beth mae’n disgwyl i chi ei wneud a chyfyngiadau eich rôl |  |
| Gwneud defnydd o’r cymorth i chi’ch hun o ran ymgymryd â’ch rôl |  |
| Hybu ymarfer da drwy roi gwybod am faterion sy’n effeithio ar les a diogelwch unigolion neu eu gofalwyr neu arferion sy’n anniogel neu sy’n gwrthdaro ag ethos, polisïau a gweithdrefnau’r sefydliad |  |
| Dilyn polisïau a gweithdrefnau’r gweithle |  |
| **5.2 Gweithio mewn partneriaeth. Sut i ddatblygu a chynnal partneriaeth waith effeithiol gydag eraill ym maes iechyd a gofal cymdeithasol** |  |
| Adnabod yr amrywiaeth o weithwyr eraill yn eich sefydliad ac mewn asiantaethau eraill, a’u rolau, y gallech ddod i gysylltiad â hwy |  |
| Defnyddio egwyddorion gweithio mewn partneriaeth a chyd-gynhyrchu wrth weithio gydag eraill |  |
| Defnyddio egwyddorion cyfrinachedd wrth gyfathrebu ag eraill bob amser |  |
| Datblygu perthnasoedd gweithio da gyda gweithwyr a phobl broffesiynol eraill, a chadw ffiniau proffesiynol clir hefyd |  |
| **5.3 Gweithio mewn tîm. Sut mae gwaith tîm effeithiol yn cefnogi ymarfer da ym maes iechyd a gofal cymdeithasol** |  |
| Strwythur, pwrpas a chyfansoddiad eich tîm chi, a sut rydych chi’n cyfrannu at waith y tîm |  |
| **5.4 Ymdrin â gwybodaeth. Sut i ymdrin â gwybodaeth** |  |
| Dilyn polisïau a gweithdrefnau eich gweithle ynghylch ymdrin â gwybodaeth, gan gynnwys: storio, cofnodi, cyfrinachedd a rhannu |  |
| Cofnodi gwybodaeth ysgrifenedig yn fanwl gywir, yn eglur, yn berthnasol gyda manylder priodol yn amserol |  |
| **5.5 Ymddygiad personol gweithwyr iechyd a gofal cymdeithasol. Pwysigrwydd cynnal proffesiwn gweithwyr iechyd a gofal cymdeithasol** |  |
| Cynnal proffesiwn gweithwyr iechyd a gofal cymdeithasol a modelu ymarfer gorau yn eich gwaith |  |
| **5.6 Datblygiad Proffesiynol Parhaus. Sut mae datblygiad proffesiynol parhaus yn cyfrannu at ymarfer proffesiynol** |  |
| **Bodloni gofynion eich gweithle o ran dysgu a datblygu yn eich rôl** |  |
| Mynd ati i amlygu’ch anghenion dysgu a chymorth eich hun a gweithio gyda’ch rheolwr i ddatblygu a dilyn cynllun datblygu personol i fodloni’r rhain |  |
| Paratoi a chyfrannu’n weithgar at oruchwyliaeth ac arfarnu |  |
| Myfyrio ar eich ymarfer i gefnogi’ch datblygiad proffesiynol |  |
| Datblygu’r sgiliau llythrennedd, rhifedd a chymhwysedd digidol sy’n ofynnol i fodloni gofynion eich rôl |  |

## Adran 6: Diogelu unigolion

|  |  |
| --- | --- |
| **6.1 Fframweithiau deddfwriaethol ar gyfer Diogelu. Diben deddfwriaeth, polisïau cenedlaethol a Chodau Ymddygiad ac Ymarfer Proffesiynol mewn perthynas â diogelu unigolion** | **Rhestrwch y dystiolaeth a ddefnyddiwyd** |
| Dilyn eich polisïau a’ch gweithdrefnau lleol a rhai eich gweithle ar gyfer diogelu unigolion |  |
| **6.2 Diogelu unigolion rhag niwed, camdriniaeth neu esgeulustod. Sut i weithio mewn ffyrdd sy’n diogelu unigolion rhag niwed, camdriniaeth ac esgeulustod** |  |
| Hybu a chynorthwyo â diogelu unigolion |  |
| **6.3 Ffactorau, sefyllfaoedd a gweithredoedd all arwain at neu gyfrannu at niwed, camdriniaeth neu esgeulustod. Y ffactorau, sefyllfaoedd a gweithredoedd all arwain at neu gyfrannu at niwed, camdriniaeth neu esgeulustod** |  |
| Hybu ymarfer diogel a lleihau’r risg i unigolion o niwed, camdriniaeth neu esgeulustod |  |
| **6.4 Cofnodi a rhoi gwybod am bryderon yn ymwneud â diogelu. Sut i ymateb, cofnodi a rhoi gwybod am bryderon, datgeliadau neu honiadau sy’n ymwneud â diogelu** |  |
| Ble a phryd i droi at gefnogaeth bersonol ychwanegol os ydych yn delio â materion diogelu |  |
| Cadw at bolisïau a gweithdrefnau eich gweithle ar gyfer cofnodi a rhoi gwybod am bryderon |  |
| Dilyn polisiau a gweithdrefnau eich gweithle i gofnodi pryderon yn fanwl gywir, yn eglur, yn berthnasol gyda manylder priodol yn amserol |  |

## Adran 7: iechyd a diogelwch

|  |  |
| --- | --- |
| **7.1 Iechyd a diogelwch yn y gweithle. Sut i fodloni gofynion deddfwriaethol iechyd a diogelwch yn y gweithle** | **Rhestrwch y dystiolaeth a ddefnyddiwyd** |
| Cyflawni’ch cyfrifoldebau yn unol â deddfwriaeth iechyd a diogelwch |  |
| Cadw at bolisïau a gweithdrefnau eich gweithle ar gyfer iechyd a diogelwch |  |
| Dilyn prosesau’r gweithle ar gyfer cofnodi a rhoi gwybod am unrhyw bryderon neu ddigwyddiadau sy’n gysylltiedig ag iechyd a diogelwch |  |
| **7.2 Asesiadau risg ar gyfer iechyd a diogelwch. Sut y defnyddir asesiadau risg i gefnogi iechyd a diogelwch yn y gweithle** |  |
| Maent yn cydymffurfio ag asesiadau risg iechyd a diogelwch ar gyfer eich gweithle a gweithdrefnau ar gyfer rhoi gwybod am bryderon neu ddigwyddiadau |  |
| **7.3 Diogelwch Tân. Sut i hyrwyddo diogelwch tân mewn lleoliadau gwaith** |  |
| Cadw at weithdrefnau eich lleoliad gwaith y mae’n rhaid eu dilyn yn achos tân |  |
| **7.4 Symud a Thrafod a Symud a Lleoli. Egwyddorion symud a thrafod a symud a lleoli** |  |
| Symud a lleoli a/neu symud a thrafod yn ddiogel yn unol â’ch hyfforddiant ac yng nghyd-destun eich rôl |  |
| **7.5 Cymorth cyntaf brys. Sut a phryd y gellir defnyddio cymorth cyntaf brys yn y lleoliad gwaith**  Sylwer: byddai disgwyl i weithwyr mewn lleoliadau iechyd a gofal cymdeithasol fynychu cwrs cymorth cyntaf allanol i gwblhau’r maes dysgu hwn os yw’n berthnasol i’w rôl |  |
| Mynychu hyfforddiant cymorth cyntaf brys sy’n addas i’ch rôl a gwybod pryd mae’n briodol defnyddio cymorth cyntaf brys a phryd mae angen cael cymorth meddygol |  |
| **7.6 Atal a rheoli heintiau. Y prif lwybrau at ddal haint a sut i atal heintiau rhag lledaenu yn y gweithle** |  |
| Dilyn arferion hylendid da |  |
| Gweithredu polisïau a gweithdrefnau eich gweithle ar gyfer atal a rheoli heintiau |  |
| Dilyn y dechneg golchi dwylo a ddefnyddir i atal heintiau rhag lledaenu |  |
| **7.7 Diogelwch Bwyd. Sut i weithredu mesurau diogelwch bwyd** |  |
| Dilyn polisïau a gweithdrefnau eich gweithle mewn perthynas â diogelwch bwyd |  |
| **7.8 Sylweddau peryglus. Sut i storio, defnyddio a gwaredu sylweddau peryglus yn ddiogel** |  |
| Dilyn polisïau a gweithdrefnau eich gweithle ar gyfer storio, defnyddio a gwaredu sylweddau peryglus |  |
| **7.9 Diogelwch yn y lleoliad gwaith. Sut i gynnal diogelwch yn y lleoliad gwaith** |  |
| Cadw at drefniadau sydd ar waith i sicrhau eich bod chi, unigolion ac eraill yn ddiogel yn y lleoliad gwaith |  |
| Cadw at bolisïau a gweithdrefnau’r gweithle ar gyfer gweithio ar eich pen eich hun, dweud ble rydych chi a mynediad i’r lleoliad gwaith |  |
| 7.10 Rheoli straen. Sut i reoli straen |  |
| Defnyddio goruchwyliaeth i drafod eich llesiant gyda’ch rheolwr llinell |  |